Majka Čudovišta

## Majka Čudovišta i legenda o Geodoru

U vremenima kada svet nije nalikovao onome što je danas vladao je nemir u redovima nebeskih sila. Malo toga nam je poznato o takozvanim vremenima, ali legende ipak skrivaju određenu istinu u njima. Postojala je boginja pod imenom Šardita. Šardita je bila zaljubljena u Telarosa – Boga Materije. Iako ga je volela svim svojim srcem, on nije mogao da joj uzvrati ljubav te se osećao ugroženo u njenoj blizini pa ju je progonio iz višeg nebeskog okruga. Razorenog srca Šardita pustila je gorku suzu sa nebeskih redova, suza je padala kroz atmosferu gde je konačno pogodila zemlju. Udar toliko jak da su se planine prepolovile i reke iz njih potekle. Na mestu gde je kap pala, nastao je nov oblik života, bila je to gigantska figura koja nije nalikovala ni na jednog dosad stanovnika Sveta Smrtnika. Šardita ugledavši tu kreaturu shvatila je da njena ljubav nije bila namenjena Telarosu, već tom biću, njenom sinu Geodoru. Geodora nije krasila lepota, niti mudrost koju je posedovao, ali njegovi glavni atributi, koje je svaki junak priželjkivao, bili su snaga, čast i lukavost koje su ga činile izuzetnim ratnikom dostojnog mesta u nebeskim redovima. Bogovi nebeskih redova ugledavši ovu odvratnu, od neba stvorenu kreaturu, poželeli su otarasiti ga se pak su poslali na zemlju visoke duhove sluge. Borba izmedju Geodora i Duhova završila se pobedom Geodora, ali za vreme borbe skrenuo je pogled sa svoje majke koja je sve posmatrala sa strane. Okrenuvši se da joj saopšti da je pobedio ugledao ju je kako leži u travi izgovarajući svoje poslednje reči “Ne sveti im se…” bes je preplanuo mladog Geodora. Zauzevši stav mahnuo je rukom i sklonio oblake napravivši put do nebeskih redova skočio je toliko visoko da se za tren oka našao na samom pragu Telarosove palate. Pokucavši na vrata mračni olujni oblaci stvorili su se nad nebeskom baštom, okeani su divljali, zemlja se tresla, vulkani eruptirali, smrtnicii su bežali u strahu. U trenu oka počela je borba. Telaros u pokušaju provokacije nad Geodorom nazvao mu je majku “Majkom Čudovišta” i izrodom Božanske rase. Geodor osetivši Telarosovu nadmoć, odlučuje promeniti pristup borbi, znao je da poštenom borbom neće mnogo dobiti.  U tom trenutku Geodor se prisetio da mu je majka jednom prilikom spomenula da Telaros ne oseti bića koja se nalaze direktno iza njega. Znajući njegovu slabu tačku Geodor jednim udarom pesnice razara tlo prouzrokujući ruševinu palate. Ne oklevajući ni sekund kretao se brzo poput zmaja na vetru ka Artikusu izbegavajući svaku padajuću krhotinu palate. Telaros uveren u svoju sposobnost podcenio je Geodorove sposobnosti procene i lukavosti, što je bilo dovoljno da pruži Geodoru šansu da mu se prikrade. To je to, poslednji sekund borbe Geodor iz besa uzviče “Tvojoj vladavini došao je kraj crve.”. “Trebao si držati usta zatvorena, nestrpljivi gade.” rekao je Telaros, izbegnuvši Geodorovu pesnicu uzvratio mu je udarcem dovoljno jakim da Geodoru onesposobi kretanje. Poslednja slika koju je Geodor video jeste bila njegova majka koja je kroz osmeh rekla “Dobro si se borio, sine.”. Čuvši te reči Geodor se prepustio sudbini koja ga je čekala. Telaros je u Geodoru video biće nedostojno nebeskih redova, njegovu egzistenciju smatrao je apsurdnom, zbog toga ga je odlučio podeliti je u tri dela, tri atributa: snagu, čast i lukavost koja će biti raspodeljena u tri fizička oblika zemaljskih rasa. To su današnji Ogar, Ork i Goblin.